تورکیه یئنی زلاندیادا 2 مسجیدینه ائتدیگی سلاحلی هوجومدا 51 نفری شهید ائدن رنتون ترانتین عؤمورلوک جزایا محکوم ائدیلمه‌سینی ممنونیتله قارشیلاییب.
قرارلا علاقه‌دار خاریجی ایشلر ناظیرلیگی‌نین وئردیگی یازیلی آچیقلامادا بیلدیریلیب کی، 15 مارس 2019-جو ایل تاریخده یئنی زلاندیانین کرایست چرچ شهریندکی ایکی مسجیدده تؤره‌دیلن ترور آکتیندا تورکیه وطنداش‌لاری ذکریا تویان دا داخیل اولماقلا 51 نفرین اؤلدوگو، یئنه تورکیه وطنداش‌لاری مصطفی بؤزتاش و تمل آتاچوجوغون آرا‌لاریندا اولدوغو 40 نفر یارالانیب. قوربان‌لاری بیر داها رحمتله یاد ائدیریک و اونلاری قتله یئتیریلن ترورچونون عؤمورلوک حبسه محکوم ائدیلمه‌سی ممنونیتله قارشیلانمیشدیر. محکمه قراری، اولوسلار آراسی توپلومون ایسلاموفوبی، خاریجی دوشمنلیغی، عیرقچی‌لیک و نیفرتدن قایناق‌لانان بوتون ایدئولوژی و حرکت‌لره قارشی اورتاق موباریزه‌سی‌نین ضروری‌لیگینی بیر داها خاطیرلاتدی. تورکیه هر جور آیری سئچکی‌لیگه قارشی قرارلی و ایلکه لی مؤضعینی بوندان سونرا دا گذشته گئتمه‌دن داوام ائتدیره‌جک‌دیر.
